o
Jumalan rauhaa kaikille.
Tänään meillä on vieras Moldovasta.
Asea on tullut tänne jakamaan kanssamme heidän ongelmansa, jotta
rukoilisimme heidän puolestaan ja heidän maansa puolesta,
Vuoristoisen ja kauniin kristityn Moldovan puolesta.
Moldovan pitäisi olla paratiisi,
jossa kasvaa maukkaita hedelmiä ja virtaa kivennäisvesiä.
Moldovan luulisi olevan rikas maa.
Moldova on kuitenkin Euroopan köyhin maa.
Meidän tulee rukoilla orpojen ja perheiden puolesta,
jotta Jumala pelastaisi ne lukuisat moldovalaiset.
Esittelen vieraamme: Järjestönne nimi on kohtalo.
Miten se sanotaan moldovaksi?
Järjestömme nimi on Soarta.
Järjestö perustettiin vuonna 2002.
Sen tarkoituksena on muuttaa apuatarvitsevien kohtaloita.
Onko työ kantanut hedelmää ja onko esimerkkejä muutoksesta?
Olemme kuuden vuoden aikana kehittäneet erilaisia ohjelmia,
joista tärkeimpinä kasvatuksellinen, lääketieteellis-sosiaalinen sektori,
kulttuurinen ohjelma sekä ihmiskauppavastainen ohjelma.
Luulisi, että 2000-luvulla orjuus olisi jo lakkautettu.
Vuoden 1991 Moldovian itsenäistymisen myötä
yksi kolmasosa moldovalaisista lähti ulkomaille töihin
tienatakseen rahaa elämiseen.
Meille syntyi suuri ongelma, joka on ihmiskauppa.
Ihmiskaupalla tarkoitamme naisten myymistä seksityöhön,
ja lasten myymistä fyysiseen pakkotyöhön ja kerjäämiseen.
Erityisesti Moskovan metroissa voitte nähdä lapsiamme.
- Ne ovat siis Moldovalaisia lapsia.
Miehiä myydään myös fyysiseen pakkotyöhön.
Valitettavasti joudumme puhumaan myös elinkaupasta.
- Luulin ennen, että lähteneistä suurin osa on miehiä.
Kuten ennen isät lähtivät töihin ja lähettivät rahat perheelleen.
Mutta nykyisin äidit lähtevät töihin,
jolloin lapset jäävät kuin orvoiksi.
- Tilastojen mukaan niistä 800 000 ulkomaille lähteneestä
prosentti on ihmiskauppauhreja. Todellisuudessa luku on suurempi.
Suurimmaksi osaksi juuri naiset lähtevät ulkomaille töihin.
Lähtevätkö he työn perässä?
Suurin osa lähtee töihin Italiaan, mutta he joutuvat myydyiksi
Arabian Emiraateissa, Venäjällä, Romaniassa, Portugaliassa,
Italiassa ja Saksassa.
Ihmiskaupasta 7 % on jo Moldovan sisäistä kauppaa.
Pääkaupungissa Kishenevissä myydään maalta tuotuja naisia.
Näin meille syntyy suuri ongelma.
Kun äidit lähtevät ulkomaille, he jättävät lapsensa.
Valitettavasti monet isät alkoholisoituvat.
On ollut tapauksia, joissa isät ovat hyväksikäyttäneet tyttäriään.
Toisaalta äidit saattavat jättää lapsensa isovanhempien huostaan.
Mutta palaavatko äidit vielä takaisin kotiin?
He lähtevät vähintään kolmeksi tai neljäksi vuodeksi.
Tietävätkö naiset, minne he lähtevät?
He luulevat lähtevänsä töihin. Viime aikoina naiset ovat
hyvin informoituja riskeistä, jotka vaanivat ulkomaille lähteviä.
Naiset joutuvat usein lähtemään töihin muihin maihin.
Köyhyys ei anna muita keinoja ruokkia lapsiaan.
Isovanhemmat eivät pysty huolehtimaan heidän toimeentulosta.
Toisinaan lapset jätetään naapureiden huostaan.
Lapset siis jätetään naapureille ja lähdetään.
Joskus lapset jätetään aivan yksin ilman huoltajia.
Valitettavasti kaupungissamme Sorokassa
joka kolmannella lapsella on toinen vanhemmistaan ulkomailla.
Joka viidennellä lapsella on kumpikin vanhemmistaan ulkomailla.
Voitteko kuvitella, minkälainen tilanne?
Viime aikoina monet lapsistamme ovat joutuneet lastenkotiin.
Ongelmana on, että lapsista tulee orpoja ja he päätyvät kaduille.
Nykyisin ihmiskaupan rinnalla kasvaa adoptioon liittyvä kauppa.
Erityisesti Kishenevissä on kymmeniä amerikkalaisia yrityksiä,
jotka ostavat orpoja lapsia muutamalla tuhannella eurolla.
He myyvät lapset adoptoitavaksi ulkomailla.
Adoption voi nähdä hyvänä asiana. - Mutta kukaan ei tunne tilannetta.
Toinen ongelma ovat vanhukset. - Huolehditte myös vanhuksista.
Valitettavasti valtiollamme ei ole minkäänlaista vanhustenhuoltoa.
Vanhukset joutuvat elämään pelkällä minimaalisella eläkkeellään.
Eläkeraha ei riitä yleensä edes ruokaan.
Olemme kehittäneet sosiaalisen terveydenhoito-ohjelman,
jossa vanhuksista huolehditaan heidän kotonaan.
koska vanhukset ovat jääneet yksin.
Toisin kuin Suomessa Moldoviassa vanhuksille ei ole vanhainkoteja,
eikä heillä ole samanlaista vanhustenhoitoa.
Vanhusten eläkkeet eivät riitä edes ruokaan.
Siellä köyhille ei ole hernekeitto- tarjoilua, kuten Euroopassa.
Lapset jäävät joko ilman vanhempiaan
tai heidän isänsä alkoholisoituvat tai alkavat käyttää huumeita.
Monet lapsista päätyvät kaduille, missä he joutuvat kerjäämään.
Lapsia pakotetaan ja heitä myydään.
Ihmiskauppa on aikamme kauheaa, rikollista liiketoimintaa.
Ukrainan ja Romanian rinnalla.
Uhreiksi päätyvät etenkin Moldovialaiset 13-vuotiaat tytöt.
Heille luvataan jonkunlaista tavallista työtä, kuten
lastenhoitoa tai tarjoilijan työtä jossakin Euroopan maassa.
Todellisuudessa tytöt joutuvat rikollisen kaupankäynnin uhreiksi.
Äidit uskovat, että saavat tuoda rahaa nälkäisille lapsilleen.
Palkat ovat kuitenkin melko huonoja.
Osa lähettääkin kykyjensä mukaan rahaa kotiin.
Isät lähtevät yleensä Kreikkaan, Italiaan ja Venäjälle
töihin rakennustyömaille ja muihin fyysisesti raskaisiin töihin.
Aikamme tragedia on, että naiset ansaitsevat parhaiten.
Perheen perustana on usein äiti, hänen hellyytensä ja rakkautensa.
Perhe ikään kuin menettää kaiken.
Soarta järjestö pyrkii palauttamaan perheille äidin rakkauden,
löytämään ennen kaikkea Jumalan.
Soartahan toimii riippumattomasti yhteistyössä kirkkojen kanssa?
Kyllä. Järjestömme on yleiskristillinen.
Teemme yhteistyötä eri kirkkojen kanssa.
Kaupungissamme toimii ainostaan ortodoksikirkko,
mutta emme valitse autettavia ihmisiä kirkkokunnan mukaan.
Jos joku tarvitsee apua, pappi on aina meidän välityksellä lähellä.
Taivaallinen Isä huolehtii.
Vaikka kutsuttekin järjestöänne yhteiskunnalliseksi,
teette tärkeää kristillistä palvelutyötä.
Se on diakoniatyötä. Herramme paransi ja ruokki.
Se on kaikkein tärkeintä.
Anna ensin ihmiselle ruokaa, ja sen jälkeen kerro,
että leipä on Jumalan siunaamaa. Silloin ihmisellä on kiitollisuutta.
Hän näkee elävän ja toimivan uskon.
Kuten apostoli Jaakob kehottaa meitä huolehtimaan köyhistä.
Olemme kouluttaneet pappeja ja diakoneja tunnistamaan uhreja
ja ennaltaehkäisemään työllään ihmiskauppaa.
Meillä on ollut La Strada-järjestön kanssa seminaari Moldovassa.
Olemme opettaneet heille, kuinka ennaltaehkäistä ihmiskauppaa.
Miten kerrotte ihmiskaupasta lapsille?
Järjestämme erilaisia tapaamisia ja seminaareja lapsille kouluissa.
Kerromme heille riskeistä. Valitettavasti naisemme ovat jo
informoituja ulkomailla heitä odottavista riskeistä.
- Miksi valitettavasti? Senhän pitäisi olla hyvä asia.
-Koska he lähtevät joka tapauksessa. Heillä ei ole muita vaihtoehtoja.
Oletteko onnistuneet pelastamaan jonkun?
Kuinka autatte käytännössä köyhiä?
Meillä on laaja ohjelma vanhuksille, johon kuuluu
sosiaalinen, hengellinen ja terveydenhoito-apu heidän kotonaan.
Ohjelma on niille, jotka ovat yksinäisiä tai toimintakyvyttömiä.
Järjestämme kirkon kanssa heille erilaisia tapaamisia ja ruokailuja.
Meillä on myös hyviä ohjelmia nuorille naisille.
Olemme järjestäneet heille ammattikursseja.
Annatte heille ammattikoulutusta. Teillähän on eri asiantuntijoita.
Kyllä meillä on psykiatreja, lääkäreitä ja sairaanhoitajia,
psykologeja, sosiaalityöntekijöitä ja on myös eri alan opettajia.
Mitä te haluaisitte tehdä, jos saisitte laajentaa toimintaanne?
Haluaisimme auttaa vielä enemmän apuatavitsevia ihmisiä.
Haluamme, että jokainen meidän luokse tuleva ihminen tuntee,
että hänen kohtalonsa ja elämän suunta on edes hitusen parantunut.
Näen, kuinka paljon rakastatte ihmisiä. Jopa kyyneliä silmissäsi.
Kerroit, kuinka te haluatte auttaa. Mutta, miten teitä voi auttaa
laajentamaan ja kehittämään toimintaanne?
Mitä te tarvitsette? Näen, että ainakin valtion tukea.
Teemme hyvin paljon yhteistyötä valtion kanssa,
etenkin kaupungissamme teemme työtä kaupunginhallituksen kanssa.
Sosiaalikeskuksesta saamme rahaa vanhusten ruokkimiseen.
Puolet rahoista saamme sosiaalirahastosta.
Yritämme yhteistyöllä tehdä Moldovassa elämisen mahdolliseksi.
Kuinka vakavaa on työttömyys Moldovassa?
Neuvostoliiton hajoamisen jälkeen kaikki tehtaat suljettiin.
Teillähän talous oli hyvin kehittynyt.
Onko teillä lääkäripulaa? Monet juutalaiset olivat lääkäreitä.
Elintason tippumisen myötä juutalaiset muuttivat Israeliin ja
Yhdysvaltoihin. Onko teillä pulaa asiantuntijoista?
Meillä on kyliä, jonne lääkäri tulee kerran viikossa
tai kerran kahdessa viikossa. - Entä jos jotakin sattuu?
- Hätätilanteessa paikalle tulee sairaanhoitaja tai ambulanssi.
Ambulanssiksi kutsutaan autoa, joka vie lähimpään sairaalaan.
Matka voi kuitenkin joskus olla useita kymmeniä kilometrejä.
Meillä on sairausvakuutus, mutta sillä saa vähän palveluita.
Näin vaikeina aikoina ihmiset usein kääntyvät Jumalan puoleen.
Täyttyvätkö teillä kirkot?
Onko teillä ortodoksien rinnalla helluntalaisia tai baptisteja?
Virallisten tietojen mukaan 95 % kansalaisista on ortodokseja.
Moldovassa toimii lisäksi katolinen ja protestanttinen kirkko.
Tiraspolissa on pieni luterilainen kirkko.
Valitettavasti Neuvostoliiton hajoamisen myötä
katosi yhteys kirkon ja ihmisten välillä.
Ihmiset eivät valitettavasti voi mennä kirkkoon varmoina siitä, että
he saavat kirkosta tarvitsemaansa apua.
Onko teillä sellaisia palavasti uskovia pappeja ja evankelistoja?
Valitettavasti ortodoksikirkossa ei ole niinkään tapana
mennä kaduille evankelioimaan. Ihmiset menevät kirkkoon, koska
he tietävät, että sieltä he löytävät rauhan.
Yksi järjestömme tavoitteista on kehittää tätä yhteyttä ja
tuoda kirkko omalle paikalleen yhteiskunnassa.
Yritämme kehittää kirkon toimintaa ja luoda enemmän
kirkon omia avustusohjelmia.
Olemme nähneet, kuinka se toimii ulkomailla
ja kuinka ihmiset osaavat etsiä apua kirkoista.
Voisitko vielä antaa meille tilastotietoja ihmiskaupasta?
87 % ihmiskaupasta on naiskauppaa eli pääosin pakkoprostituutiota.
5 % ihmiskaupasta on lapsikauppaa pakkotyöhön ja kerjäämiseen.
5 % ihmiskaupasta on miesten myymistä rakennustyömaille,
erityisesti Venäjälle.
Noin 3-7% ihmiskaupasta on elinkauppaa.
7 % ihmiskaupasta on maan sisäistä kauppaa Kishinevissä.
Eikä se ole prostituutiota, koska naiset eivät saa pitää rahoja.
Parittajat vievät kaikki heidän ansaitsemansa rahat.
Miten ihminen päätyy orjaksi? Huijataanko heitä?
Kyllä ensisijaisesti heitä huijataan.
Joskus he luottavat liikaa vieraisiin ihmisiin.
Moldovalaiset ovat luottavaista kansaa.
Joskus syynä on yhteyksien puuttuminen kirkkoihin.
Jumala lopulta varjelee.
Sanoit, että 95 % Moldovalaisista on uskovia.
Käyvätkö he aktiivisesti kirkossa? Vai ainoastaan kastettuja?
Virallisten tietojen mukaan 95 % on ortodokseja.
Entä aktiivisesti kirkossa ehtoollisella käyviä?
Meillä on hyvin vähän ihmisiä, jotka käyvät viikoittain kirkossa.
Suurin osa käy vain juhlapyhinä.
Käyvät toisinaan laulamassa tai sytyttämässä kynttilän.
Minkälaista hedelmää järjestönne Soarta on tuottanut?
Onko jonkun kohtalo muuttunut?
Meillä oli 11 riskitilanteessa olevaa nuorta naista.
Annoimme heille ompelun ammattikoulutusta.
Nyt he kaikki työskentelevät Sorokan ompelutehtaalla.
Siitä oli heille paljon apua. He olivat riskitilanteessa, koska
joko heillä ei ollut vanhempia tai he tulivat huonoista perheoloista.
Kaikki 11 tyttöä löysivät töitä. Meille se oli hyvin merkittävää.
Saimme auttaa heitä löytämään työn.
Seuratteko myöhemmin autettavien elämankulkua ja kohtaloa?
Kyllä. Nämäkin tytöt ovat usein tulleet kertomaan ongelmistaan.
Olemme läheisiä heidän kanssaan. On tärkeää, että he tietävät
voivansa aina tulla meille kertomaan elämästään
ja me voimme heti yrittää jotenkin auttaa heitä.
Kuinka monia Soarta työllistää? Onko teillä vapaaehtoisia?
Kuinka järjestönne toimii?
Meillä on jokaisessa ohjelmassa vakituinen henkilökunta.
Eri projekteissa ja ohjelmissa on myös osa-aikaisia työntekijöitä.
Te siis kutsutte vapaahtoistyöhön.
Valitettavasti meillä on liian vähän vapaaehtoisia.
Valtiossamme ei ole vielä lakia vapaaehtoistyöstä.
Siksi monetkaan nuoret eivät tule vapaahtoistyöhön.
Onko se siis lainvastaista auttaa?
Ei. Vapaahtoistyöstä ei saa mitään sosiaalisia etuuksia.
He eivät saa siitä työkokemusta.
Vapaahtoistyötä ei hyväksilueta sosiaaliopinnoissa.
Mutta meillä on eläkeläisiä vapaahtoisina vanhusten ohjelmassa.
He auttavat huolehtimaan toisista vanhuksista heidän kotonaan.
Venäläisessä mentaliteetissa moldovalaisia pidetään iloisina.
Moldovalaiset ovat kuin romanialaisia.
Moldovalla on tärkeä rooli historian kulttuuriperinnössä.
Venäjän kulttuuriperinnöstä teillä on monia
Pushkinille omistettuja paikkoja. Hänet oli karkoitettu Moldovaan.
Moldovalaiset olivat rakentaneet Odessan.
Iloinen moldovalainen nainenhan on Moldovia.
Kultturien jakaminen on vaikeaa. Jumala rakastaa kaikkia kansoja.
Olette käyneet läpi monien kärsimysten.
Olette olleet Turkin, Mongolien ja Venäjän vallan alla.
Olette aina osanneet säilyttää elämänilonne.
Kuinka nyt voisitte palauttaa tuon elämänilonne?
Kuinka säilyttää se ilo, niin että lapset ja kauniit nuoret naiset
ja äidit voisivat jälleen iloita?
Moldovalaiset laulavat aina, niin onnellisina kuin onnettominakin.
Laulamme kaikkialla. Olemme optimistinen kansa.
Tavoitteenamme on, että lapsemme saisivat elää edes hieman paremmin.
Tiedämme sen olevan vaikeaa. Kaikki tapahtuu ajan kanssa.
Elämme toivossa, että huomenna on uusi päivä.
Järjestömme seinällä on piirustus, jossa enkeli pitelee käsiään näin
ja sanoo: "Huomenna nousee jälleen aurinko".
Romania on Moldovian naapuri, ja ne ovat melkein samaa maata.
Naapurina on myös Ukraina ja kaksi suurta jokea.
Moldovassahan asuu monia eri kansalaisuuksia.
Gagauzit ovat kuin turkkilaisia.
Virallisten tietojen mukaan 60 % on moldovalaisia.
13 % on ukrainalaisia. Loput ovat venäläisiä,
gagauzeja, bulgarialiaisa, romanialaisia ja juutalaisia.
- Heitä on jo vähän. - Juutalaiset palaavat Moldovaan.
Teemme yhteistyötä Kishenevissä toimivan avustusjärjestön kanssa,
joka huolehtii juutalaisista, enimmäkseen vanhuksista.
Heidän tietojensa mukaan juutalaiset palaavat takaisin.
Kenties meillä erilainen ilmasto ja he kaipaavat synnyinseudulleen.
Teillä on hyvä ilmasto ja kaunis maa.
Haluaisimme, että maanne eläisi myös hyvin.
Kiitos. Olemme hyvä kansa.
Kun koko kansa huutaa Jumalaa, niin Hän vastaa.
Uskon, että toivo on ainoastaan siinä.
Puhukaa, auttakaa ja antakaa leipää Kristuksen nimessä.
Niin, että kaikki lapset ja aikuiset näkevät sen.
Tärkeintä on, että uskotte muutokseen ja pysytte optimisteina.
Kaiken tulee muuttua. - Auttakoon Jumala kaikkia.
Mitä muuten pidätte Suomesta?
Pidämme kovasti. Olemme täällä ensimmäistä kertaa.
Vaikka Suomi on kaukana Moldovasta,
emme ole missään muualla tavanneet, yhtä vastaanottavaista kansaa.
Te olette Etelän vuoristoinen maa ja Suomi on pohjoinen järvien maa.
Tässä kohtaa kaksi kaunista maata.
Haluaisin kiittää Suomen Ekumeenista Neuvostoa kutsusta
ja mahdollisuudesta tulla kertomaan itsestään.
Olemme saaneet tutustua eri järjestöihin ja kirkkoihin
ja vaihtaa meidän kokemuksiamme.
Missä kirkoissa vielä käytte? Kauanko vielä olette täällä?
Olemme olleet Helsingissä jo ortodoksikirkossa
ja luterilaisessa kirkossa. Meillä on hyvin laaja ohjelma.
Saamme nähdä monia muita ihmisoikeus- ja avustusjärjestöjä.
Ne, jotka haluavat tietää lisää järjestöstämme, voivat käydä
Internet- sivuillamme: www.soarta.md.
Mutta ennen kaikkea kutsumme luoksemme kylään, niin että
voitte tutustua toimintaamme ja ihmisiimme
ja nähdä, kuinka asiat todellisuudessa ovat.
Kiitos. Toivotan teille Jumalan suomaa onnea.
Jumalan siunausta teille kaikille.
Suomennos: Vlada Kazerskaja